ตรวจดูว่าแมวตาบอดหรือไม่ จัดบ้านเพื่อแมวตาบอด ดูแลแมวตาบอด
หากสงสัยว่าแมวอาจจะตาบอด ให้นัดเวลาเพื่อพาแมวไปพบสัตวแพทย์ทันที  อาการตาบอดบางชนิดสามารถแก้ไขได้หากได้รับการรักษาทันที ตัวอย่างเช่น หากแมวตาบอดเพราะโรคความดันโลหิตสูง การกินยาทุกวันก็อาจช่วยให้สายตากลับคืนมาและป้องกันปัญหาสุขภาพอื่นๆ ที่อาจเกิดด้วย อย่าลืมพาแมวไปหาสัตวแพทย์เป็นประจำแม้มันจะดูแข็งแรงดี การตรวจพบโรคได้เร็วและการรักษาได้ทันท่วงทีจะช่วยป้องกันไม่ให้แมวตาบอด บางครั้งช่วงที่แมวเริ่มตาบอดอาจใช้เวลาหลายวัน หลายสัปดาห์ หรือหลายเดือน หลังจากที่แมวเกือบตาบอดหรือบอดสนิทแล้ว คุณก็อาจสังเกตเห็นพฤติกรรมแปลกๆ บางอย่าง ควรสังเกตแมวดูว่าอาจจะตาบอดหรือไม่ พฤติกรรมบางอย่างที่แสดงว่าแมวตาบอดนั้นได้แก่:  ดูสับสนกับสภาพแวดล้อม เดินชนเฟอร์นิเจอร์และสิ่งของอื่น กระโดดขึ้นหรือลงถึงพื้นพลาด จากที่เมื่อก่อนเคยทำได้ไม่มีปัญหา ไม่ยอมขยับตัวไปรอบๆ หรือออกไปสำรวจนอกบ้าน ขยี้ตาหรือหรี่ตา หากพฤติกรรมของแมวทำให้คุณสงสัยว่าแมวอาจจะตาบอด ให้ลองตรวจดูดวงตาแมวเพื่อดูว่าต่างจากเดิมหรือไม่ แม้แมวจะไม่แสดงสัญญาณอาการตาบอด แต่คุณก็ควรตรวจดูตาแมวเป็นประจำเพื่อหาอาการของโรคตาบอดระยะแรก อาการโรคตาบอดโดยทั่วไปในแมวได้แก่:  ดวงตาไม่ตอบสนองต่อแสง รูม่านตาขยายออก ตาดูพร่ามัว อักเสบ หรือเปลี่ยนสี มีน้ำตาเอ่อหรือน้ำตาไหล เนื่องจากในตอนแรกแมวอาจจะเดินไปมาในบ้านได้ลำบากขึ้น คุณจึงควรปล่อยให้บ้านมีสิ่งกีดขวางน้อยชิ้นที่สุดเท่าที่ทำได้ การปล่อยพื้นบ้านให้โล่งจะช่วยให้แมวเดินไปมาได้โดยไม่ชนสิ่งของอื่น  คำแนะนำสำหรับวิธีการทำให้มีสิ่งกีดขวางน้อยชิ้นได้แก่:  ปล่อยเฟอร์นิเจอร์ไว้ที่เดิม รักษาบ้านให้สะอาดและเป็นระเบียบ สอนให้เด็กๆ รู้จักเก็บของเล่นให้เข้าที่หลังจากเล่นเสร็จ เนื่องจากแมวได้สูญเสียประสาทการมองเห็นที่ใช้แยกแยะว่าสิ่งของหรือคนเป็นอันตรายหรือไม่ มันจึงอาจหวาดกลัวเสียงดังมากกว่าแต่ก่อน ควรช่วยให้แมวรู้สึกสงบและปลอดภัยโดยหลีกเลี่ยงการทำเสียงดัง และขอร้องให้คนอื่นทำตามด้วย หากคุณทำเสียงดังโดยไม่ตั้งใจ ก็อย่าลืมปลอบแมวด้วยการลูบหัวและพูดด้วยเสียงอ่อนโยนกับมัน คำแนะนำอื่นเพื่อรักษาสภาพแวดล้อมอันเงียบสงบไว้นั้นได้แก่:  ลุกขึ้นจากเก้าอี้ช้าๆ แทนที่จะลุกอย่างกะทันหัน เดินขึ้นบันไดเพื่อไปพูดกับคนอื่น แทนที่จะตะโกน หลีกเลี่ยงการปิดตู้หรือประตูแรงๆ เนื่องจากแมวจะมองไม่เห็นคุณอีกต่อไปเวลาที่มันเดินเข้าห้อง ดังนั้น คุณอาจต้องเริ่มส่งเสียงร้องเพลงเบาๆ หรือพูดกับตัวเองเพื่อให้แมวรู้ว่าคุณอยู่ที่ไหน แมวอาจจะรู้สึกปลอดภัยและผ่อนคลายขึ้นเวลาคุณส่งเสียงร้องเพลงหรือพูดเมื่ออยู่ใกล้ๆ มัน วิธีนี้ยังช่วยป้องกันไม่ให้คุณทำแมวตกใจเวลาที่คุณอยากลูบหัวมัน การทำให้แมวรู้คุณอยู่ใกล้ๆ จะทำให้มันไม่ตกใจกับสัมผัสของมือบนหลังของมัน หากแมวเคยออกไปนอกบ้านก่อนที่มันจะตาบอด คุณก็ควรอยู่กับแมวให้ได้มากที่สุดเวลาที่มันออกไปข้างนอก การอยู่กับแมวเวลาที่มันออกไปสำรวจนอกบ้านอีกครั้ง คุณจะสามารถช่วยมันได้หากเกิดอุบัติเหตุ ในขณะเดียวกัน แมวก็ยังเพลิดเพลินกับพื้นที่นอกบ้านได้ด้วย  เวลาที่แมวอยากออกไปนอกบ้าน คุณควรพยายามกันแมวให้อยู่ในสวนแบบปิด วิธีนี้จะช่วยลดโอกาสที่แมวจะบาดเจ็บหรือหายไป  ลองซื้อเสื้อรัดอกและสายจูงเพื่อป้องกันไม่ให้แมวเดินไปเจออันตราย หากคุณไม่สามารถคอยดูแมวระหว่างที่มันออกไปนอกบ้านได้ ก็ไม่ควรปล่อยมันออกไป หากตรวจพบว่าแมวเป็นโรคใดก็ตามที่ต้องได้รับการดูแล ยา หรือการช่วยเหลือเป็นพิเศษ คุณก็อย่าลืมทำตามคำแนะนำของสัตวแพทย์ หากอาการตาบอดของแมวเกี่ยวข้องกับโรคทางการแพทย์ แมวก็จะไม่ดีขึ้นจนกว่าจะได้รับการรักษา ติดต่อสัตวแพทย์ทันทีหากแมวมีอาการแย่ลงหรือไม่ดีขึ้นแม้จะได้รับการรักษาแล้ว ควรระลึกไว้ว่าอาการตาบอดบางชนิดนั้นรักษาไม่หายแม้จะได้รับการรักษาทางการแพทย์ แมวอาจตาบอดตลอดชีวิต แต่มันก็ยังมีความสุขในชีวิตได้ แมวของคุณนั้นยังเหมือนเดิม แม้ว่ามันจะตาบอดแล้ว แต่แมวก็ยังคงอยากทำทุกอย่างเหมือนที่แมวตัวอื่นทำ เช่น การเล่น เวลาที่ซื้อของเล่น ควรมองหาของเล่นที่ทำเพื่อแมวตาบอด และเปลี่ยนจากเกมที่ต้องใช้สายตามาเป็นใช้เสียง เช่น “เกมตามหาเสียง” สิ่งของอะไรก็ตามที่ส่งเสียงกรุ๊งกริ๊ง ส่งเสียงตูมตาม มีเสียงก้อง หรือสามารถกดได้ ก็สามารถใช้เป็นสิ่งให้ความบันเทิงสิ่งใหม่แก่แมวได้  ลองซื้อของเล่นที่ส่งเสียงร้องเหมือนหนูหรือนก แมวอาจจะชอบเล่นเกมตามเสียงจากของเล่นเหล่านี้ ดูแลทำความสะอาดแมวเป็นประจำ ให้อาหารที่มีสารอาหารครบถ้วน ให้ขนมบ้างตามโอกาส และพาแมวไปหาสัตวแพทย์เพื่อตรวจโรคตามนัด ให้ความสนใจจมูกและหูของแมวมากๆ เนื่องจากประสาทสัมผัสเหล่านี้ช่วยให้ชีวิตของแมวง่ายขึ้น  วางอาหารและน้ำของแมวไว้ที่เดิม วางกระบะทรายแมวสำรองเพื่อให้แมวไปที่ขับถ่ายได้ทันเวลา แมวอาจใช้เวลาหากระบะทรายนานขึ้นเมื่อมันตาบอด
นัดเวลาเพื่อพาแมวไปพบสัตวแพทย์. หาสัญญาณที่บ่งบอกว่าแมวตาบอดแล้ว. ตรวจดูดวงตาของแมวเพื่อหาอาการโรคตาบอด. ปล่อยให้บ้านมีสิ่งกีดขวางน้อยชิ้นที่สุด. รักษาสภาพแวดล้อมให้สงบ. พูดคุยกับแมวของคุณ. คำนึงถึงความปลอดภัยนอกบ้านที่ต้องมีเพิ่มขึ้น. ดูแลตามคำแนะนำของสัตวแพทย์. เล่นกับแมวของคุณ. ดูแลแมวอย่างที่เคยทำ.
https://www.wikihow.com/Take-Care-of-a-Blind-Cat https://www.wikihow.com/Take-Care-of-a-Blind-Cat https://www.wikihow.com/Take-Care-of-a-Blind-Cat
Determining if Your Cat is Blind Accommodating Your Blind Cat Caring For Your Blind Cat